મિડ-ડે LOCALમાં ફેરિયાઓની સમસ્યા પ્રસિદ્ધ થયા બાદ સુધરાઈ ઍક્શનમાં આવી હતી. સુધરાઈએ આ ફેરિયાઓને હટાવ્યા હતા. ફૂટપાથ પરથી હટાવવામાં આવેલા ફેરિયાઓ ફરી ગયા અઠવાડિયે ફૂટપાથ પર પોતાનો માલસામાન લઈ બેસેલા જોવા મળેલા. આ રોડ હંમેશાં ટ્રાફિકથી ધમધમતો રહે છે. ભયંકર ટ્રાફિકમાં રાહદારીઓને ફૂટપાથ પર ચાલવાની જગ્યા નથી મળતી અને તેમણે ટ્રાફિકવાળા રોડ પર ચાલવું પડે છે. ટ્રાફિકમાં ચાલવું ક્યારેક ઘાતક પણ નીવડી શકે છે. આ ફેરિયાઓ ફૂટપાથ પર કબજો જમાવી દેતા હોવાથી રાહદારીઓએ જીવ જોખમમાં નાખીને ટ્રાફિકવાળા રોડ પરથી ચાલવું પડે છે.